Sacrosancto et venerabili loco Cluniacho, quod est constructum in honore sanctorum apostolorum Petri et Pauli. Dono ego Alsedus aliquid ex rebus meis, consentiente uxore mea Ratburga, pro remedio animarum nostrarum parentumque nostrorum filiique nostri Gerlandi, ut Deus propitietur nobis in die juditii: hoc est vinea que habet in longitudine perticas XXIIIIor; in latitudine, a mane perticas III, a sero III et dimidiam. Est autem ipsa vinea sita in pago Matisconense, in villa Deven, in agro Cardonaco; terminat autem a mane et a sero terra Sancte Mariæ Sanctique Filiberti, a medio die terra Rayneldi, a cercio terra Stephani et Ansedei. In tali autem tenore facio hanc donationem, ut quamdiu vivimus, ego et uxor mea usum et fructum [habeamus], et qualis ex nobis duobus ante alium obierit, media pars ad supradictum locum hujus vineæ perveniat, et post nostrum amborum discessum, ad jam dictum locum perveniat, sine ullo contradicente, et in vestitura omni anno IIII sextarios ex vino. Si quis autem hanc donationem calumniare presumpserit, primitus iram Dei omnipotentis incurrat, et omnium sanctorum, et posthec ista donatio stabilis firmaque permaneat, stipulatione subnixa. S. Alsedi atque Ratburge, uxoris sue, filiique eorum Gerlandi, qui hanc donationem fecerunt et firmare rogaverunt. S. Gerlandi levite. S. Heldeberti. S. Sisleni. S. Benedicti. S. Fulcherii. S. Bovonis. [S. Ardench.] Data per manum Josleni levitæ, in mense aprili, regnante rege Hugone anno primo.